# Ngā **whakakapi mō ngā pēkehoko kirihou tukutahi – ngā hua pai me ngā hua kino ki te taiao**



He pānga ō ngā pēke katoa ki a Papatūānuku. Ka pau he pūngao, he rawa ki te waihanga pēke, he hua kino anō ka pā ki te taiao ina porowhiua te pēke.

I tēnei whārangi meka, ka horahia ngā hua pai me ngā hua kino o tēnā, o tēnā momo pēke, me ētahi tīwhiri mō te whakaiti ake i ngā pānga ki te taiao.

## Kirihou 5, he mea raranga, he raranga kore rānei (100% te matū hangarua i roto) – Te Kōwhiringa Pai Katoa

* **Hua pai**: He iti ake ngā pānga ki te taiao i te nuinga o ngā momo pēke, ka roa e tika ana te mahi, he kaha.
* **Hua kino**: He nui ake pea te utu i te pēke kirihou hangahou.

Tīwhiri: ina taea, whakaritea he kaupapa mō te whakahoki pēke, me te hangarua pēke hou.

## Kirihou 5, he mea raranga, he raranga kore rānei

|  |  |  |
| --- | --- | --- |
| * **Hua pai**: ka roa e tika ana te mahi, he kaha. * **Hua kino**: ka hangaia ki te kirihou i ahu mai i te koranehe. |  |  |

Tīwhiri: Kimihia ngā pēke he kirihou hangarua kei roto; mā reira e iti ake ai te pānga ki te taiao.

## Pēke tukurua kirihou 1 (PET)

* **Hua pai**: ka roa e tika ana te mahi, he kaha.
* **Hua kino**: i ētahi wā he matū hiato kei roto, e uaua ake ai te hangarua.

Tīwhiri: Kimihia ngā pēke he kirihou hangarua kei roto; mā reira e iti ake ai te pānga ki te taiao.

## Kātene (pēke kawekawe nei)

|  |  |
| --- | --- |
| * **Hua pai**: ka roa e tika ana te mahi, he māmā, he kiato, he māmā te horoi. * **Hua kino**: he maha ngā rawa ka pau (he pūngao, he wai) ki te waihanga, ā, tērā tonu i whakamahia he paturiha i te hanganga, ki te kore e āta kīia he ‘kātene māori’. |  |

Tīwhiri: Kia 130+ ngā whakamahinga e iti ake ai te pānga ki te taiao i tō te pēke tukutahi. Ina taea, kapea atu ngā pēke whai uhiroto kirihou, i te mea ka hē haere pea te uhiroto, ā, i reira ka uaua te hangarua me te whakawairākau.

## Pēke tuaina kātene/kōaka

|  |  |
| --- | --- |
| * **Hua pai**: He māmā, he kiato, he māmā te horoi, he māmā te kawe haere. * **Hua kino**: He nui te pūngao me te wai ka pau ki te hanga kātene. Kāore hoki e pai hei pupuri i ngā mea iti. |  |

Tīwhiri: Mēnā e kōwhiria ana he pēke tuaina, he pai ake pea te kōaka i te kātene, i te mea he iti ake te pūngao ka pau ki te whakatipu kōaka.

## Hutu, hetiana

|  |  |  |
| --- | --- | --- |
| * **Hua pai**: ka roa e tika ana te mahi, he kaha, he iti te wai ka pau ki te whakatipu hutu. * **Cons**: he matū anō pea kei te uhiroto, he kātene rānei ngā kīwai, e uaua ake ai te hangarua, he nui anō pea ngā rawa ka pau ki te hanganga. Kāore pea e pai te whakamahi mēnā kei te ua. |  |  |

Tīwhiri: Ina taea, kapea atu ngā pēke whai uhiroto kirihou, i te mea ka hē haere pea te uhiroto, ā, i reira ka uaua te hangarua me te whakawairākau.

## Pēke papanga hangarua

|  |  |
| --- | --- |
| * **Hua pai**: he tukurua i te rawa, he māmā, he kiato, he māmā te horoi. * **Hua kino**: ko te kounga, kei te āhua tonu o te pai o te mahinga mai. |  |

Tīwhiri: Ka pai pea mō ngā kaupapa whakawhiti pēke (eg, Boomerang Bags).

## Pepa

|  |  |
| --- | --- |
| * **Hua pai**: he māmā, e kaha wātea ana, he māmā te kawe haere. * **Hua kino**: he nui te ‘tapuwae waro’, he nui ngā rawa ka pau (eg, he rākau, he matū kino, he pūngao, he wai) ki te waihanga. |  |

Tīwhiri: Kōwhiria te mea kāore i whakakōmātia, kaua te mea i whakakōmātia. Kōwhiria te mea whai matū hangarua.



He mea whakaputa i te Haratua 2019 e   
Te Manatū mō te Taiao   
Tau whakaputa: INFO 883A

